《绮罗香》
清代·谈印梅

小扇挥萤，轻绡笼雾，犹记年时庭宇。风露阑干，坐听小楼人语。

道此际、枕簟生凉，又谁信、西风残暑。料如今、对月临风，绿窗不似旧情愫。

天涯知否倦旅，多少离愁往恨，红笺难诉。千里关山，梦绕白云乡树。

奈秋来、雁带书遥，但落叶、打窗无数。正潇潇、思入烟波，夜江蓬背雨。

作者简介：谈印梅，字湘卿，归安人。谈学庭次女，南河主簿孙亭昆均室。诗学得孙秋士先生指授，与姊印莲、夫族姑佩芬称归安三女史，有《菱湖三女史集》合刻。